বরগুনায় আলোচিত রিফাত হত্যায় ব্যবহৃত সেই রামদা উদ্ধার - কুয়াকাটা নিউজ
বরগুনায় আলোচিত রিফাত হত্যায় ব্যবহৃত সেই রামদা উদ্ধার
তারিখ : জুলাই, ৮, ২০১৯, | নিউজটি পড়া হয়েছে : ২৭৪ বার
বরগুনায় আলোচিত রিফাত শরীফকে কুপিয়ে হত্যায় ব্যবহৃত একটি রামদা উদ্ধার করেছে পুলিশ। সোমবার সকাল সাড়ে ৯টার দিকে বরগুনার সরকারি কলেজ ক্যান্টিনের পূর্ব পাশের ডোবা থেকে রামদাটি উদ্ধার করা হয়। এই রামদাটি দিয়েই রিফাত শরীফকে প্রকাশ্যে কোপানো হয়। এ তথ্য নিশ্চিত করে মামলার তদন্ত কর্মকর্তা ও বরগুনা সদর থানার পরিদর্শক (তদন্ত) মো. হুমায়ুন কবির গণমাধ্যমকে বলেন, সকালে রিফাত ফরাজিকে সঙ্গে নিয়ে তার দেখানো ডোবা থেকে রামদাটি উদ্ধার করা হয়েছে।
এছাড়াও ভোর রাতে রিফাত শরীফ হত্যায় জড়িত অভিযোগে আরিয়ান শ্রাবন নামে একজনকে গ্রেফতার করা হয়েছে। তার বাসা বরগুনার বাজার সড়কে। সে ওই এলাকার ইউনুস সোহাগের ছেলে। এ নিয়ে এ মামলায় ১১ জনকে গ্রেফতার করেছে পুলিশ। এর আগে ২ জুলাই ভোর রাতে মামলার প্রধান আসামি নয়ন বন্ড পুলিশের সঙ্গে বন্দুকযুদ্ধে নিহত হয়েছে। এখন পর্যন্ত এজাহারভুক্ত তিন জনসহ ছয় জন হত্যার সঙ্গে জড়িত থাকার কথা স্বীকার করে ১৬৪ ধারায় জবানবন্দি দিয়েছে। বাকি চার জনকে রিমান্ডে নিয়ে জিজ্ঞাসাবাদ করছে পুলিশ।
অপরাধ ও দুর্ণীতি, বরিশাল বিভাগ, লিড নিউজ, শীর্ষ সংবাদ | তারিখ : জুলাই, ৮, ২০১৯, ৩:৪২ অপরাহ্ণ | নিউজটি পড়া হয়েছে : ২৭৫ বার